
1 straipsnis. 297 straipsnio pakeitimas ir papildymas
1. Pakeisti ir papildyti 297 straipsnį ir jį išdėstyti taip:
“297 straipsnis. Poveikis liudytojui, nukentėjusiajam, ekspertui, specialistui, revizoriui ar vertėjui
Siekimas bet kokia forma paveikti liudytoją, nukentėjusįjį, ekspertą, specialistą, revizorių ar vertėją, kad jie kvotos, parengtinio tardymo metu ar teisme duotų melagingus parodymus, išvadą, paaiškinimus, surašytų melagingą revizijos aktą arba melagingai  išverstų, taip pat kliudymas jiems pagal šaukimą atvykti pas kvotėją, tardytoją, prokurorą ar į teismą, –
baudžiamas pataisos darbais iki dvejų metų arba bauda.
Tie patys veiksmai, padaryti paperkant šiuos asmenis, jų šeimos narius arba artimuosius giminaičius ar panaudojant fizinį smurtą prieš juos, sunaikinant ar sužalojant jų turtą, taip pat grasinant panaudoti fizinį smurtą, sunaikinti arba sužaloti turtą ar kitaip šantažuojant, –
baudžiami laisvės atėmimu iki ketverių metų su bauda ar be jos arba bauda.”

